cyanic-selkie/wikianc huggingface dataset:
ทิม เบอร์เนิร์ส-ลี
เซอร์ทิโมที จอห์น เบอร์เนิร์ส-ลี (Sir Timothy John Berners-Lee, OM, KBE, FRS, FREng, FRSA) (8 มิถุนายน พ.ศ. 2498) ผู้คิดค้นและประดิษฐ์ เวิลด์ไวด์เว็บ ผู้อำนวยการWorld Wide Web Consortium (ทำหน้าที่ดูแลการพัฒนาต่อเนื่องใหม่ ๆ เกี่ยวกับเว็บ) นักวิจัยอาวุโสและผู้นั่งในตำแหน่ง ทรีคอมฟาวน์เดอร์สแชร์ (3Com Founders Chair) ที่หอทดลองวิทยาศาสตร์คอมพิวเตอร์และปัญญาประดิษฐ์แห่งเอ็มไอที (CSAIL)
เบื้องหลังและงานอาชีพช่วงแรก
เบอร์เนิร์ส-ลีเป็นศิษย์เก่าของควีนส์คอลเลจ มหาวิทยาลัยออกซฟอร์ดซึ่งเบอร์เนิร์ส-ลีเป็นตัวแทนแข่งขันเกมส์ "ทิดดลีวิงค์" ประเพณี (เกมแข่งช้อนดีดอีแปะลงถ้วย) กับคู่ปรับเก่าแก่คือมหาวิทยาลัยเคมบริดจ์ด้วย ขณะที่เรียนที่ควีนส์คอลเลจ เบอร์เนิร์ส-ลีได้สร้างคอมพิวเตอร์ด้วยหัวแร้งไฟฟ้า ประกอบทีทีแอล (ทรานซิสเตอร์ชนิดหนึ่ง) ลอจิกเกท และหน่วยประมวลผล เอ็ม 6800 กับโทรทัศน์เก่าเครื่องหนึ่ง และช่วงหนึ่งในระหว่างการศึกษา เบอร์เนิร์ส-ลีถูกจับได้ร่วมกับเพื่อนฐานทำการ "แฮ็ก" คอมพิวเตอร์และถูกห้ามมิให้ใช้คอมพิวเตอร์ของมหาวิทยาลัย เบอร์เนิร์ส-ลีจบการศึกษาปริญญาตรีสาขาฟิสิกส์เมื่อ พ.ศ. 2518
เวิลด์ไวด์เว็บ
ดูบทความหลัก เวิลด์ไวด์เว็บ
ขณะที่เป็นลูกจ้างอิสระอยู่ที่ "เซิร์น" ระหว่างเดือนมิถุนายน - ธันวาคม พ.ศ. 2523 เบอร์เนิร์ส-ลีได้เสนอโครงการหนึ่งที่ใช้แนวคิด "ข้อความหลายมิติ" หรือ hypertext มาใช้สำหรับการแลกเปลี่ยนและปรับสมัยข้อมูลระหว่างนักวิจัยด้วยกัน ขณะที่เบอร์เนิร์ส-ลีทำงานอยู่ที่นี่เขาได้สร้างระบบต้นแบบไว้แล้วเรียกชื่อว่า ENQUIRE หลังจากออกจากเซิร์นเมื่อ พ.ศ. 2523 เบอร์เนิร์ส-ลีไปร่วมงานกับบริษัท "อิมเมจคอมพิวเตอร์ซิสเต็ม" ของจอห์น พุล เบอร์เนิร์ส-ลีได้กลับมาทำงานที่เซิร์นอีกครั้งหนึ่งเมื่อ พ.ศ. 2527 ในตำแหน่งสิกขบัณฑิต (Fellow) เมื่อถึง พ.ศ. 2532 เซิร์นได้กลายเป็นศุนย์อินเทอร์เน็ตที่ใหญ่ที่สุดในยุโรป และเบอร์เนิร์ส-ลีได้เล็งเห็นโอกาสในการใช้ "ข้อความหลายมิติ" ผนวกเข้ากับอินเทอร์เน็ต เบอร์เนิร์ส-ลีเขียนไว้ในข้อเสนอโครงการของเขาว่า "...ผมเพียงเอาความคิดเรื่องข้อความหลายมิตินี้เขื่อมต่อเข้ากับความคิด "ทีซีพี" และ "DNS" และเท่านั้นก็จะได้ "เวิลด์ไวด์เว็บ.." เบอร์เนิร์ส-ลีร่างข้อเสนอของเขาเมื่อเดือนมีนาคม พ.ศ. 2532 และในปี พ.ศ. 2533 ด้วยความช่วยเหลือของโรเบิร์ต ไคลิยู ช่วยปรับร่างโครงการให้ ไมค์ เซนดอลล์ผู้จัดการของเบอร์เนิร์ส-ลีจึงรับข้อเสนอของเขา ในข้อเสนอนี้ เบอร์เนิร์ส-ลีได้ใช้ความคิดเดียวกับระบบเอ็นไควร์มาใช้สร้างเวิลด์ไวด์เว็บ ซึ่งเขาได้ออกแบบและสร้างเว็บเบราว์เซอร์และเอดิเตอร์ตัวแรกของโลกชื่อว่า WorldWideWeb บนระบบปฏิบัติการ NEXTSTEP ของสตีฟ จอบส์ และสร้างเว็บเซิร์ฟเวอร์ขึ้น เรียกว่า httpd (ย่อมาจาก HyperText Transfer Protocal Deamon)
เว็บไซต์แรกสุดสร้างขึ้นที่เซิร์น นำขึ้นออนไลน์เมื่อวันที่ 6 สิงหาคม พ.ศ. 2534 ให้คำอธิบายว่าเวิลด์ไวด์เว็บคืออะไร การที่จะเป็นเจ้าของเบราว์เซอร์ทำได้อย่างไรและจะติดตั้งเว็บเซิร์ฟเวอร์ได้อย่างไร นอกจากนี้ยังนับเป็นเว็บไดเร็กทอรีอันแรกของโลกด้วยเนื่องจากเบอร์เนิร์ส-ลีดูแลรายชื่อของเว็บไซต์อื่น ๆ ทั้งหมด นอกจากของตนเองด้วย
ในปี พ.ศ. 2537 เบอร์เนิร์ส-ลีได้ก่อตั้งกลุ่มบริษัทเวิลด์ไวด์เว็บ (W3C) ขึ้นที่สถาบันเทคโนโลยีแมสซาชูเซตส์ หรือเอ็มไอที ประกอบด้วยบริษัทหลายบริษัทที่ยินยอมพร้อมใจมาร่วมสร้างมาตรฐานและข้อเสนอแนะสำหรับใช้เป็นหลักในการปรับปรุงคุณภาพของเว็บ ในเดือน ธันวาคม พ.ศ. 2547 เบอร์เนิร์ส-ลียอมรับตำแหน่งประธานสาขาวิทยาศาสตร์คอมพิวเตอร์ที่คณะอีเล็กทรอนิกส์และวิยาศาสตร์คอมพิวเตอร์ของมหาวิทยาลัยเซาท์แธมตัน สหราชอาณาจักรเพื่อดำเนินโครงการใหม่ นั่นคือ "ซีแมนติกเว็บ" (Semantic Web)
เบอร์เนิร์ส-ลีเปิดเผยให้ความคิดแก่ทุกคนและทุกองค์กรโดยไม่คิดมูลค่า เขาไม่เคยจดทะเบียนลิขสิทธิ์การค้นคิดของเขาเลย รวมทั้งไม่เรียกค่าตอบแทนหรือรางวัลอื่นใดจากใคร นอกจากเงินเดือนปกติ ดังนั้น กลุ่มบริษัทเวิลด์ไวด์เว็บจึงตัดสินใจไม่คิดมูลค่าใด ๆ จากการนำมาตรฐานของกลุ่มบริษัทไปใช้ ทั้งนี้เพื่อให้ผู้ประกอบการทุกรายยอมรับมาตรฐานเดียวกันได้บนพื้นฐานทางเทคโนโลยี ไม่ใช่พื้นฐานค่าสิขสิทธิ์ถูกหรือแพง
ชีวิตปัจจุบัน
ปัจจุบันเบอร์เนิร์ส-ลีพักอาศัยอยู่ที่เมืองเลกซิงตัน รัฐแมสซาชูเสทส์ สหรัฐฯ พร้อมกับภริยาและบุตร 2 คน
ในการถือศาสนา เบอร์เนิร์ส-ลีได้ลาออกรีตจากคริสตจักรแห่งอังกฤษ นิกายที่เขาเกิดและเติบโตมาตั้งครั้งยังเป็นวัยรุ่นเนื่องจากทนไม่ได้กับการที่จะ "ต้องเชื่อทุกสิ่งที่เป็นสิ่งไม่น่าเชื่อ" เบอร์เนิร์ส-ลีและครอบครัวได้รู้จักศาสนานิกาย "Unitarian Universalism" ที่เมืองบอสตันและเข้ารีตนิกายนี้ถึงปัจจุบัน
เบอร์เนิร์ส-ลีเป็นผู้อยู่แนวหน้าในการเป็นปากเป็นเสียงให้กับหลักการ "Net Neutrality" หรือความเป็นกลางของเครือข่าย ที่มีแนวคิดว่าเครือข่ายบรอดแบนด์ครัวเรือน และอาจจะเครือข่ายทุกชนิด จะต้องปลอดจากข้อห้ามต่าง ๆ เกี่ยวกับอุปกรณ์ที่จะนำมาเชื่อมต่อกับเครือข่าย วิธีในการสื่อสารที่อนุญาต ซึ่งจะต้องไม่กำจัดเนื้อหา เว็บไซต์ หรือแพลตฟอร์ม และจะต้องเป็นเครือข่ายที่การสื่อสารไม่ถูกลดคุณภาพลงเนื่องจากการรับส่งข้อมูลสื่อสารอื่น
อ้างอิง
Fischetti, Mark. Weaving the Web. Harper Collins Publishers,1999. ISBN 0-06-251586-1 (cloth). ISBN 0-06-251587-X (paper).
ตำบลหัวหนอง
หัวหนอง เป็นตำบลหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันตกเฉียงใต้ของอำเภอบ้านไผ่ องค์กรปกครองส่วนท้องถิ่นที่รับผิดชอบพื้นที่ครอบคลุมตำบลหัวหนองทั้งตำบล คือ องค์การบริหารส่วนตำบลหัวหนอง โดยที่ทำการตั้งอยู่ห่างจากที่ว่าการอำเภอบ้านไผ่ประมาณ 3 กิโลเมตร มีระยะทางห่างจากกรุงเทพมหานครประมาณ 396 กิโลเมตร ไปตามทางหลวงแผ่นดินหมายเลข 2 (ถนนมิตรภาพ)
ที่ตั้งและอาณาเขต
ตำบลหัวหนองตั้งอยู่ทางทิศตะวันตกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ในอดีตราวเมื่อปี พ.ศ. 2452  ประมาณเวลาได้  95 ปี พื้นที่เดิมมีหมู่บ้านเพียง 3 หมู่บ้านชื่อบ้านหัวหนอง บ้านนาวัวและบ้านโนนงิ้ว ได้รวมเป็นหมู่บ้านเดียวกันมีนามในเบื้องต้นว่า โนนงิ้ว ได้ย้ายมาจากตำบลหัวนาคำ ซึ่งหากจากที่นี้ไปทางทิศตะวันตกเฉียงใต้ ประมาณ  40  กิโลเมตร เหตุที่ย้ายมาเนื่องจากที่เดิมมีสภาพแวดล้อมไม่เหมาะสม ซึ่งทราบจากการบอกเล่ามาว่าสภาพพื้นดินเป็นโคลนเหนียวและอยู่ห่างตัวเมือง เส้นทางการคมนาคมสัญจรไปมาไม่สะดวกเป็นลักษณะหมู่บ้านปิด เพราะสมัยนั้นเป็นป่าดงหนาทึบมาก ฉะนั้นจึงอพยพเข้ามาอยู่ใกล้ตัวเมืองเพื่อให้การไปมาติดต่อกับทางอำเภอสะดวกสบายยิ่งขึ้น ได้พิจารณาเห็นว่าในที่ปัจจุบันนี้มีทำเล ที่เหมาะสมมีหนองน้ำใหญ่ ชื่อว่าหนองนาวัว ได้อาศัยในการครองชีพไม่ขาดแคลนจึงได้เลือกเอาทำเลนี้เป็นที่ตั้งหมู่บ้าน  และได้ขนานนามชื่อบ้านตนเองให้สอดคล้องตามสภาพภูมิศาสตร์ว่าบ้านโนนงิ้ว (เพราะมีต้นนุ่นมาก) และตามหลักฐานข้อมูลบ้านโนนงิ้ว
ในเวลาต่อมา นายชม  มาศรี ได้ขอตั้งตำบลเพิ่มขึ้นโดยแบ่งแยกออกมจากตำบลบ้านไผ่ รวมเขตการปกครอง 6 หมู่บ้าน คือ หัวหนอง หนองนาวัว โนนงิ้ว โนนไผ่ โนนข่า และหนองร้านหญ้า ใช้ชื่อว่า ตำบลหัวหนอง อยู่ในเขตปกครองของอำเภอบ้านไผ่ จังหวัดขอนแก่น โดยมีสภาตำบลหัวหนองทำการปกครองตำบลหัวหนอง จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลหัวหนอง มาจนถึงปัจจุบัน
หมู่บ้าน
ตำบลหัวหนองแบ่งออกเป็น 6 หมู่บ้าน ดังนี้
จังหวัดเลย
เลย เป็นจังหวัดหนึ่งในภาคตะวันออกเฉียงเหนือตอนบนของประเทศไทย ตั้งอยู่ในแอ่งสกลนครและอยู่ในกลุ่มจังหวัดภาคตะวันออกเฉียงเหนือตอนบน 1 (กลุ่มจังหวัดสบายดี) ห่างจากกรุงเทพมหานครประมาณ 540 กิโลเมตร มีสภาพภูมิประเทศที่งดงาม อากาศหนาวเย็น เป็นแหล่งเพาะปลูกไม้ดอกไม้ประดับที่สำคัญแห่งหนึ่งของประเทศ และยังเป็นจังหวัดท่องเที่ยวที่สำคัญหลายแห่ง
ยุคก่อนประวัติศาสตร์
ดินแดนที่เป็นที่ตั้งจังหวัดเลยในปัจจุบัน เป็นชุมชนมาแต่โบราณ โดยมีหลักฐานทางโบราณคดี อาทิเช่น เครื่องมือหินซึ่งเป็นโบราณวัตถุสมัยก่อนประวัติศาสตร์และสมัยประวัติศาสตร์ นอกจากนี้ยังมีขวานหินขัด กําไลหินขัด แถบอําเภอเชียงคาน ซึ่งเชื่อกันว่ากลุ่มชนแถบนี้ดํารงชีวิตภายใต้สังคมเกษตรกรรม มีการกําหนดอายุไว้ประมาณ 9,000 ปี 4,000 – 2,000 ปี ยุคสัมฤทธิ์ พบหลักฐานที่ทําให้สันนิษฐานได้ว่า มีการขุดแร่เหล็กและทองแดงใน บริเวณอําเภอปากชม และอําเภอเมืองเลย ขึ้นมาใช้
ยุคประวัติศาสตร์
พบหลักฐานใบเสมาในพื้นที่อําเภอวังสะพุง อายุประมาณ 1,000-1,200 ปี ซึ่งเป็นยุคทวารวดี และแหล่งโบราณคดีในพื้นที่อําเภอภูหลวง คาดว่ามีอายุใกล้เคียงกัน และในพื้นที่นี้มีชุมชนซึ่งมีความเจริญ จนมีสภาพเป็นเมือง อาทิ เมืองด่านซ้าย เมืองเชียงคาน เมืองท่าลี่ ส่วนเมืองเลย ได้ยกฐานะจากชุมชนบ้านแฮ่ ที่ตั้งอยู่ริมห้วยน้ําหมานซึ่งไหลจากภูเขาชื่อภูผาหมาน เป็นเมือง ในปี พ.ศ. 2396 โดยตั้งชื่อเมืองตามแม่น้ําใหญ่ ว่า“ เมืองเลย ” ในรัชสมัยพระบาทสมเด็จพระจอมเกล้าเจ้าอยู่หัว โดยให้ขึ้นกับเมืองหล่มสัก พร้อมทั้งแต่งตั้งหลวงศรีสงคราม (ท้าวคําแสน) เป็นเจ้าเมืองคนแรก
นักสํารวจชาวฝรั่งเศส ชื่อ เอเจียน แอมอนิเย ได้เดินทางมาค้นหาศิลาจารึกและมาถึงเมืองเลย เมื่อ 29 กุมภาพันธ์ 2426 บรรยายสภาพเมืองเลยและอ้างบันทึกของมูโฮร์ (Mouhot) นักสํารวจชาวฝรั่งเศส ซึ่งเดินทางมาถึงเมืองเลย ปี 2404 ว่า “ ...สภาพบ้านแฮ่ ตั้งอยู่ทั้งสองฝั่งห้วยน้ําหมาน ประกอบด้วยกระท่อมประมาณ 200 หลัง บนพื้นที่สูง น้ําไม่ท่วมถึง หมู่บ้านตั้งเรียงรายอยู่ใต้ร่มไม้ผล ใกล้กับทุ่งนา แม่น้ําเลยสามารถเดินเรือได้ในฤดูน้ําหลาก...”
“...ประชาชนครึ่งหนึ่งเป็นเกษตรกร และอีกครึ่งหนึ่งเป็นกรรมกรทํางานอุตสาหกรรม ผลิตอุปกรณ์การไถนา และมีดอีโต้ เพื่อจําหน่ายไปทั่วจังหวัดข้างเคียง จนถึงจังหวัดที่อยู่เลยโคราชขึ้นไปอีก แต่ว่าไม่มีโรงงาน ไม่มีเครื่องจักรไอน้ํา แล้วก็เป็นที่น่าสนใจ เมื่อเห็นว่าการตั้งเตาที่จะตีเหล็กนั้นมีราคาต่ำที่สุด คือ จะมีการขุดหลุมกว้าง 1 เมตรครึ่ง ที่ตีนเขา แล้วช่างเหล็กจะเอาก้อนแร่ใส่เข้าไปในหลุมนั้น แล้วเผาด้วยถ่านไฟ ที่มีความร้อนสูง เมื่อร้อนได้ที่แล้ว เหล็กก็จะไหลลงไปในหลุมที่พื้นดิน หลังจากนั้นก็จะนําเอาเหล็กเป็นก้อนออกจากหลุมดังกล่าวไปทําการตีเป็นเครื่องมือที่โรงตีเหล็ก ...”
“...ที่นี่ก็จะมีหลุมในดินอีก และมีไฟเผา ซึ่งจะมีเด็กคอยสูบลมด้วยท่อลมแฝด 2 ท่อ ซึ่งทําด้วยท่อนไม้กลวง โดยเอาปลายด้านหนึ่งฝังลงในดิน ภายในท่อสูบลมนี้จะมีลูกสูบทําด้วยสําลีจากตัวท่อสูบลมนี้จะมีหลอดไม้ไผ่ 2 หลอด ต่อไปที่เตาเผาเหล็ก เพื่อนําอากาศเข้าไปในเตาเผาซึ่งจะทําให้ไฟลุกกล้าเป็น...”
“...คนเมืองเลยไปคล้องช้างป่าแถบภาคใต้ของจังหวัดในเขตภูหลวงและภูเขียว เวลาออกเดินทางพวกเขาจะทําการบวงสรวงวิญญาณด้วยเชือกยาวซึ่งมีบ่วงคล้องเอาช้างด้วยข้าว เหล้า เป็ด และไก่เสียก่อน นอกจากนั้นนายพรานจะให้คําแนะนําว่า ห้ามภรรยาทําการตัดผม หรือรับแขกต่างบ้านให้พักค้างคืนในบ้านเด็ดขาด ถ้าหากไม่ปฏิบัติตามข้อห้ามเหล่านี้ จะทําให้ช้างที่คล้องมาได้นั้นหลุดมือไป...” ปี 2434 (รศ.110) พระบาทสมเด็จพระจุลจอมเกล้าเจ้าอยู่หัว ทรงสังเกตเห็นว่าฝรั่งตั้งท่าจะรุกรานพระราชอาณาเขต จึงได้จัดการปกครองพระราชอาณาเขตเป็นมลฑล และ ปี 2435 กรมพระยาดํารงราชานุภาพ เสนาบดีกระทรวงมหาดไทยได้จัดระบบการปกครองใหม่ เมืองเลยจึงแยกจากเมืองหล่มสัก ยกฐานะขึ้นเป็นเมืองโดยให้ขึ้นกับ มลฑลลาวพวน ที่ตั้งบัญชาการที่เมืองหนองคาย ก่อนที่จะย้ายมาตั้งที่บ้านหมากแข้งใน ปี 2436 (รศ.116) และเปลี่ยนชื่อเป็นมลฑลอุดรภายหลัง และยกฐานะขึ้นเป็นจังหวัดตามพระราชบัญญัติว่าด้วยระเบียบบริหารแห่งราชอาณาจักรไทย พ.ศ. 2476 มีอําเภอ ดังนี้
1. อําเภอกุดป่อง ( อําเภอเมืองเลย ในปัจจุบัน )
3. อําเภอด่านซ้าย ( โอนมาจากเมืองพิษณุโลก )
4. อําเภอวังสะพุง ( โอนมาจากเมืองหล่มสัก )
5. อําเภอเชียงคาน ( โอนมาจากเมืองพิชัย )
ประวัติศาสตร์
ก่อตั้งโดยชนเผ่าไทยที่สืบเชื้อสายมาจากบรรพบุรุษที่ก่อตั้งอาณาจักรโยนกเชียงแสน โดยพ่อขุนบางกลางหาวและพ่อขุนผาเมือง (เชื่อถือกันว่าเป็นเชื้อสายราชวงศ์สิงหนวัติ) ได้มีผู้คนอพยพจากอาณาจักรโยนกเชียงแสนที่ล่มสลายแล้ว ผ่านดินแดนล้านช้าง ข้ามลำน้ำเหืองขึ้นไปทางฝั่งขวาของลำน้ำหมันถึงบริเวณที่ราบ พ่อขุนผาเมืองได้ตั้งบ้านด่านขวา (ปัจจุบันอยู่ในบริเวณชายเนินนาด่านขวา ซึ่งมีซากวัดเก่าอยู่ในแปลงนาของเอกชน ระหว่างหมู่บ้านหัวแหลมกับหมู่บ้านนาเบี้ย อำเภอด่านซ้าย) ส่วนพ่อขุนบางกลางหาวได้แบ่งไพร่พลข้ามลำน้ำหมันไปทางฝั่งซ้าย สร้างบ้านด่านซ้าย ต่อมาจึงได้อพยพเลื่อนขึ้นไปตามลำน้ำไปสร้างบ้านหนองคู และได้นำนามหมู่บ้านด่านซ้าย มาขนานนามหมู่บ้านหนองคูใหม่ เป็น "เมืองด่านซ้าย" อพยพไปอยู่ที่เมืองบางยางในที่สุด โดยมีพ่อขุนผาเมืองอพยพผู้คนติดตามไปตั้งเมืองราด (เชื่อว่าเป็นเมืองศรีเทพ อยู่ในท้องที่อำเภอศรีเทพและอำเภอวิเชียรบุรี จังหวัดเพชรบูรณ์) และตั้งเมืองด่านซ้าย เป็นเมืองหน้าด่านทางตะวันออกของเมืองบางยาง
นอกจากนี้แล้ว ยังมีชาวโยนกอีกกลุ่มหนึ่งได้อพยพมาตั้งบ้านเรือนระหว่างชายแดนตอนใต้ของอาณาเขต ล้านนา ต่อแดนล้านช้างอยู่ชั่วระยะเวลาหนึ่ง ก่อนที่จะอพยพหนีภัยสงครามข้ามลำน้ำเหืองมาตั้งเมืองเซไลขึ้น (สันนิษฐานว่าอยู่ในท้องที่หมู่บ้านทรายขาว ตำบลทรายขาว อำเภอวังสะพุง) จากหลักฐานในสมุดข่อยที่มีการค้นพบ เมืองเซไลอยู่ด้วยความสงบร่มเย็นมาจนกระทั่งถึงสมัยเจ้าเมืองคนที่ 5 เกิดทุพภิกขภัย ข้าวยากหมากแพง ฝนฟ้าไม่ตก จึงได้พาผู้คนอพยพไปตามลำแม่น้ำเซไลถึงบริเวณที่ราบระหว่างปากลำห้วยไหลตกแม่เซไล จึงได้ตั้งบ้านเรือนขึ้นขนานนามว่า "บ้านแห่" (บ้านแฮ่) ส่วนลำห้วยให้ชื่อว่า "ห้วยหมาน"
ในปี พ.ศ. 2396 พระบาทสมเด็จพระจอมเกล้าเจ้าอยู่หัว ทรงพิจารณาเห็นว่า หมู่บ้านแฮ่ซึ่งตั้งอยู่ริมฝั่งห้วยน้ำหมาน และอยู่ใกล้กับแม่น้ำเลย มีผู้คนเพิ่มมากขึ้น สมควรจะได้ตั้งเป็นเมือง เพื่อประโยชน์ในการปกครองอย่างใกล้ชิด จึงได้ทรงพระกรุณาโปรดเกล้าฯ ให้จัดตั้งเป็นเมืองเรียกชื่อตามนามของแม่น้ำเลยว่า เมืองเลย ขึ้นต่อเมืองเพชรบูรณ์อีกทีหนึ่ง ต่อมา พ.ศ. 2440 ได้มีประกาศใช้พระราชบัญญัติลักษณะปกครองพื้นที่ ร.ศ. 116 แบ่งการปกครองเมืองเลยออกเป็น 3 อำเภอ ได้แก่ อำเภอกุดป่อง อำเภอท่าลี่ (เดิมตำบลอาฮีเป็นอำเภอ แต่ถูกลดบทบาทลงเป็นตำบลเพราะอยู่ใกล้กับแม่น้ำเหือง เป็นผลมาจากการเสียดินแดนให้ลาวโดยประเทศฝรั่งเศส) อำเภอนากอก (ปัจจุบันอยู่ในประเทศลาว) อำเภอที่ตั้งเมืองคือ อำเภอกุดป่อง ต่อมา พ.ศ. 2442-2449 ได้เปลี่ยนชื่อเมืองเลยเป็น บริเวณลำน้ำเลย พ.ศ. 2449-2450 เปลี่ยนชื่อบริเวณลำน้ำเลยเป็นบริเวณลำน้ำเหือง และใน พ.ศ. 2450 ได้มีประกาศของกระทรวงมหาดไทยลงวันที่ 4 มกราคม พ.ศ. 2450 ยกเลิกบริเวณลำน้ำเหือง ให้คงเหลือไว้เฉพาะ "เมืองเลย" โดยให้เปลี่ยนชื่ออำเภอกุดป่อง เป็น "อำเภอเมืองเลย"
ในปี พ.ศ. 2445 กรมมหาดไทย นำใบบอกพระยาสุริยวงษา เจ้าเมืองหล่มศัก กราบบังคมทูลว่ามีตราพระราชสีห์โปรดเกล้าฯ ขึ้นไปว่า เมืองเลย เมืองแก่นท้าว เมืองขึ้นเมืองเพชรบูรณ ร้องกล่าวโทษเมืองเพชรบูรณ จึงโปรดให้เมืองหล่มศักดูแลเมืองเลย เมืองแก่นท้าว ไปจนกว่าคดีจะแล้วเสร็จ ในกรณีนี้พระยาสุริยวงษา เห็นว่าพระศรีสงคราม เจ้าเมืองเลย ชราภาพ อายุ 80 ปี เกรงจะรับราชการต่อไปไม่ได้ จึงได้ขอพระราชทานเลื่อนขึ้นเป็นจางวางกำกับดูแลราชการ และได้ขอพระราชทานท้าววรบุตร ว่าที่อุปฮาด เป็นพระศรีสงครามเจ้าเมืองเลย รับราชการฉลองพระเดชพระคุณต่อไป
ที่ตั้งและอาณาเขต
จังหวัดเลย มีพื้นที่ชายแดนติดต่อกับแขวงไซยะบูลี และแขวงเวียงจันทร์สาธารณรัฐประชาธิปไตยประชาชนลาว ความยาว 197 กิโลเมตร มีแม่น้ำโขง แม่น้ำเหือง และแนวสันเขาเป็นพรมแดน
ลักษณะภูมิประเทศ
สภาพภูมิประเทศโดยทั่วไป ของจังหวัดเลย มีภูเขาล้อมรอบตัวเมือง ลักษณะเป็นแอ่งกระทะ สูงจากระดับน้ําทะเล เฉลี่ยประมาณ 250 เมตร ณ สถานีอุตุนิยมวิทยา ซึ่งสามารถแบ่งลักษณะภูมิประเทศออกเป็น 3 เขต ดังนี้คือ
ลักษณะภูมิอากาศ
จังหวัดเลย อยู่ใต้อิทธิพลของลมมรสุมตะวันตกเฉียงใต้ และลมมรสุมตะวันออกเฉียงเหนือ ช่วงเดือนมิถุนายน-ตุลาคม จะมีลมมรสุมหรือแนวปะทะโซนร้อน (Inter Tropical Convergence Zone : ITCZ) พาดผ่านทำให้มีฝนตกติดต่อกันหลายวัน และบางครั้งจะมีพายุหมุนเขนร้อน (Tropical Cycloen) เคลื่อนเข้ามาผ่านเป็นครั้งคราวซึ่งจะมีฝนตกหนัก
จังหวัดเลย เคยมีอุณหภูมิต่ำสุดประมาณ -1.3 องศาเซลเซียส (2 มกราคม พ.ศ. 2517) อุณหภูมิสูงสุดประมาณ 43.5 องศาเซลเซียส (25 เมษายน พ.ศ. 2517) อุณหภูมิเฉลี่ยตลอดทั้งปีอยู่ที่ประมาณ 25.5-26.5 องศาเซลเซียส และจะมีอุณหภูมิที่หนาวจัดในช่วงระหว่างเดือนธันวาคม-มกราคม โดยช่วง 10 ปีที่ผ่านมา อุณหภูมิต่ำสุดประมาณ 5.5 องศาเซลเซียส (พ.ศ. 2557)
การปกครองส่วนภูมิภาคและการปกครองส่วนท้องถิ่น
จังหวัดเลย แบ่งการปกครองออกเป็น 14 อำเภอ 89 ตำบล (ไม่รวมตำบลกุดป่องซึ่งอยู่ในเขตเทศบาลเมืองเลย) 918 หมู่บ้าน องค์กรปกครองส่วนท้องถิ่นในจังหวัดเลยมีทั้งหมด 101 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดเลย, เทศบาลเมือง 2 แห่ง คือ เทศบาลเมืองเลย และเทศบาลเมืองวังสะพุง, เทศบาลตำบล 27 แห่ง, และองค์การบริหารส่วนตำบล 71 แห่ง
ลักษณะทางสังคม
จังหวัดเลยมีโครงสร้างทางสังคมแบบจารีตประเพณี คนพื้นเมืองส่วนใหญ่จะต่างจากคนภาคตะวันออกเฉียงเหนือทั่ว ๆ ไปซึ่งมีเชื้อสายชาวลาวเวียงจันทน์และชาวลาวจำปาศักดิ์ แต่เป็นเชื้อสายชาวลาวหลวงพระบาง จึงมีประเพณี ศิลปะ และวัฒนธรรมหลายอย่างที่มีลักษณะเฉพาะ แตกต่างจากจังหวัดอื่น ๆ ในภาคอีสานของประเทศไทย
ภาษาของคนจังหวัดเลย
มีสำเนียงภาษาแตกต่างจากภาษาพูดของคนในจังหวัดภาคอีสานอื่น ๆ เพราะกลุ่มคนที่อาศัยปัจจุบันนี้มีประวัติการอพยพเคลื่อนย้ายจากเมืองหลวงพระบางแห่งอาณาจักรล้านช้าง ต่อมาต้นพุทธศตวรรษที่ 23 ชาวหลวงพระบางและชาวเมืองบริเวณใกล้เคียงที่อพยพมาเมืองเลยได้นำวัฒนธรรมด้านภาษาอีสานถิ่นอื่นเข้ามาด้วย โดยภาษาเลยนั้นจัดอยู่ในกลุ่มหลวงพระบางอันประกอบด้วยภาษาเมืองแก่นท้าว ภาษาอำเภอด่านซ้าย และภาษาอำเภอเมืองเลย ดังนั้นสำเนียงพูดของชาวไทเลยจึงมีลักษณะการพูดเหมือนชาวหลวงพระบาง แต่บางพยางค์ออกเป็นเสียงสูงคล้ายสำเนียงพูดของชาวปักษ์ใต้ ฟังดูไพเราะนุ่มนวลจึงเป็นเอกลักษณ์เฉพาะคนเมือง ส่วนคนในวังสะพุงจะพูดเสียงห้วนกว่าชาวเลยถิ่นอื่น
การขนส่ง
จังหวัดเลยอยู่ห่างจากกรุงเทพมหานครประมาณ 540 กิโลเมตร นักท่องเที่ยวสามารถเดินทางสู่จังหวัดเลยได้ทั้งทางรถยนต์ส่วนตัวและรถประจำทาง
ทางถนน
(จังหวัดเลยไปกรุงเทพฯ) จังหวัดเลยอยู่ห่างจากกรุงเทพฯ 543 กิโลเมตร ตามเส้นทางหลวงแผ่นดินหมายเลข 21 (ถนนสระบุรี-หล่มสัก ) ถึงจังหวัดสระบุรี ตรงแยกพุแค แยกซ้ายเข้าทางหลวงแผ่นดินหมายเลข 1 (ถนนพหลโยธิน) ผ่านจังหวัดอยุธยา(วังน้อย)มาถึงกรุงเทพมหานคร
ดัชนีความก้าวหน้าของคน
ดัชนีความก้าวหน้าของคน (หรือ HAI) เป็นดัชนีติดตามความก้าวหน้าในการพัฒนามนุษย์ในระดับจังหวัดของไทย เริ่มจัดทำตั้งแต่ปี 2546 โดยโครงการพัฒนาแห่งสหประชาชาติ (หรือ UNDP) ต่อมาสำนักงานสภาพัฒนาการเศรษฐกิจและสังคมแห่งชาติ เข้ามาทำหน้าที่นี้แทนตั้งแต่ปี 2560 ต่อไปนี้ คือ ขอบเขตทั้งหมด 8 ด้าน ของการพัฒนามนุษย์ และลำดับดัชนีความก้าวหน้าของคนในแต่ละด้าน ของจังหวัดเลย ในปี 2564
(ลำดับที่ 74 ของประเทศ)
(ลำดับที่ 4 ของประเทศ)
(ลำดับที่ 16 ของประเทศ)
(ลำดับที่ 18 ของประเทศ)
(ลำดับที่ 57 ของประเทศ)
(ลำดับที่ 29 ของประเทศ)
เศรษฐกิจ
ในปี 2563 จังหวัดเลยมีผลิตภัณฑ์มวลรวมจังหวัด 51,809 ล้านบาท โครงสร้างเศรษฐกิจขึ้นอยู่กับ สาขาเกษตรกรรม รองลงมา คือ สาขาการขายส่ง ขายปลีก สาขาการศึกษา และสาขาอุตสาหกรรม ตามลําดับ รายละเอียด ดังนี้
แหล่งน้ำ
จังหวัดเลย มีพื้นที่การเกษตร 2,601,573 ไร่ ได้รับการพัฒนาเป็นพื้นที่ชลประทานแล้วในเขตพื้นที่ส่งน้ำของโครงการชลประทานกลางแลละะขนาดเล็ก รวมพื้นที่ชลประทาน จำนวน 256,746 ไร่ คิดเป็นร้อยละ 9.87 ของพื้นที่การเกษตรทั้งหมด เป็นแหล่งน้ำที่สร้างขึ้นและแหล่งน้ำที่เกิดเองตามธรรมชาติ โดยมีการปรับปรุงเพื่อใช้ในการเกษตรกรรม รวมจำนวน 3,110 แห่ง และเป็นงานที่กรมชลประทานดำเนินการ 306 แห่ง และเป็นพื้นที่นอกเขตชลประทาน จำนวน 2,344,827 ไร่ คิดเป็นร้อยละ 89.82 ของพื้นที่การเกษตรทั้งหมด
แหล่งท่องเที่ยว
จังหวัดเลย เมืองท่องเที่ยวทางธรรมชาติที่โอบล้อมด้วยภูเขาสลับซับซ้อน อุดมไปด้วยพืชพรรณป่าไม้นานาชนิด ภูมิประเทศที่งดงาม อากาศอันเย็นสบายตลอดทั้งปี มีประเพณีวัฒนธรรมอันแตกต่างไปจากถิ่นอื่น ซึ่งได้แก่ การละเล่นผีตาโขน และวัฒนธรรม ให้ได้มาสัมผัสและเรียนรู้วิถีชีวิตชาวจังหวัดเลย ด้วยจังหวัดเลยมีศักยภาพในการรองรับนักท่องเที่ยว การท่องเที่ยวแห่งประเทศไทยได้กําหนดให้ปี 2561 เป็น “ปีท่องเที่ยววิถีไทย เก๋ไก๋อย่างยั่งยืน” เพื่อส่งเสริมเน้นการท่องเที่ยวให้เป็นอุตสาหกรรมเรื่องความมั่นคง เศรษฐกิจ สังคมจิตวิทยาและการต่างประเทศ มีการบูรณาการทุกภาคส่วน เพื่อมุ่งสู่การเป็นแหล่งท่องเที่ยวคุณภาพระดับชั้นนําของโลก มีการเจริญเติบโตบนพื้นฐานของความเป็นไทย และกระจายรายได้สู่ชุมชน จังหวัดเลยเป็น 1 ใน 12 เมืองต้องห้าม...พลาด ทั้งนี้ก็เนื่องมาจากศักยภาพวามหนาวเย็นของอากาศและความมีเสน่ห์ของจังหวัด จึงเหมาะสําหรับผู้ที่ต้องการการเดินทางมาท่องเที่ยว ในทุกรูปแบบ ทุกฤดูกาล โดยมีแหล่งท่องเที่ยวที่สำคัญ ๆ ดังนี้
แหล่งข้อมูลอื่น
สำนักงานนายกรัฐมนตรี สพร/DGA กองอำนวยการรักษาความมั่นคงภายในราชอาณาจักร DGA/TDGA/สพร เลย
โรคพยาธิใบไม้ในเลือด
โรคพยาธิใบไม้ในเลือด (Schistosomiasis) (โรคพยาธิใบไม้ชิสโตโซมา, รู้จักกันในชื่ออื่นๆ ว่า บิลฮาร์เซีย (Bilharzia), ไข้หอยทาก (Snail fever) และ ไข้กาตายามา (Katayama fever)) เป็นโรคที่มีสาเหตุมาจาก หนอนพยาธิ ชนิด ชิสโตโซมา เป็นตัวที่อาจทำให้เกิดการติดเชื้อได้ใน ทางเดินปัสสาวะ หรือ ลำไส้  อาการที่อาจจะมี ได้แก่ ปวดท้อง ท้องร่วง  อุจจาระเป็นเลือดหรือมีเลือดปนใน ปัสสาวะ สำหรับผู้ที่ได้ติดเชื้อมาเป็นเวลานาน อาจเกิดภาวะตับเสีย ไตวาย ภาวะเป็นหมัน หรือ มะเร็งกระเพาะปัสสาวะ ได้ สำหรับเด็ก โรคดังกล่าวอาจเป็นสาเหตุให้เกิดการเจริญเติบโตช้าและความลำบากในการเรียนรู้
โรคดังกล่าวแพร่กระจายโดยทางการติดต่อสัมผัสกับแหล่งน้ำที่มีพยาธินั้น พยาธิเล่านี้จะถูกปล่อยออกมาจาก หอยทากน้ำจืดซึ่งติดเชื้อมาแล้ว โรคดังกล่าวมักพบทั่วไปโดยเฉพาะในเด็กที่อยู่ในประเทศกำลังพัฒนา เนื่องจากมีความเป็นไปได้มากที่พวกเขาจะลงเล่นในแหล่งน้ำที่มีการติดเชื้อ กลุ่มความเสี่ยงสูงอื่นๆ ได้แก่ ชาวไร่ชาวนา ชาวประมง รวมทั้งผู้ที่อาศัยแหล่งน้ำทำภาระกิจประจำวันซึ่งเป็นแหล่งน้ำที่มีการติดเชื้อแล้ว โรคดังกล่าวจัดอยู่ในกลุ่ม โรคติดเชื้อหนอนพยาธิ การวินิจฉัยโรคกระทำได้โดยการหาไข่ของพยาธิในปัสสาวะหรืออุจจาระ นอกจากนั้นยังสามารถยืนยันโรคได้โดยการหา แอนติบอดี ในเลือดที่ต่อต้านโรคดังกล่าว
วิธีการป้องกันโรค ได้แก่ การปรับปรุงแหล่งน้ำสะอาดและลดจำนวนหอยทากลง ในบริเวณที่มักพบโรค อาจต้องมีการรักษาทั้งกลุ่มภายในครั้งเดียวกันและทำเป็นประจำทุกปีโดยการให้ยา พราซิควอนเทล ทั้งนี้เพื่อลดจำนวนผู้ที่ติดเชื้อ จึงเป็นการลดการแพร่กระจายของโรคไปด้วย นอกจากนั้นยาพราซิควอนเทลยังเป็นวิธีการรักษาที่แนะนำโดย องค์การอนามัยโลก สำหรับผู้ที่ทราบชัดว่าติดเชื้อดังกล่าว
โรคพยาธิใบไม้ในเลือดส่งผลให้กับคนทั่วโลกเป็นจำนวนเกือบ 210 ล้านคน และประมาณการณ์ว่าในแต่ละปีราว 12,000 ถึง 200,000 คนที่เสียชีวิตด้วยโรคดังกล่าว โรคดังกล่าวพบทั่วไปมากที่สุดใน แอฟริกา เช่นเดียวกับใน เอเชีย และ อเมริกาใต้ มีประมาณ 700 ล้านคนตามประเทศต่างๆ มากกว่า 70 ประเทศที่อาศัยอยู่ในบริเวณที่โรคดังกล่าวเป็นที่พบทั่วไป โรคพยาธิใบไม้ในเลือดเป็นเพียงที่สองรองจาก โรคมาเลเรีย ในฐานะเป็นโรคทางพยาธิที่มีผลกระทบอย่างใหญ่หลวงที่สุดต่อเศรษฐกิจ ตั้งแต่ครั้งโบราณกาลจนถึงต้นศตวรรษที่ ๒๐ อาการของโรคพยาธิใบไม้ในเลือดคือ เลือดปนในปัสสาวะ ในประเทศ อียิปต์ ถูกมองว่าเป็น ประจำเดือนแบบของเพศชาย จึงได้รับการพิจารณาให้เป็น พิธีผ่านเข้าสู่วงจรชีวิตช่วงต่อไป สำหรับเด็กผู้ชาย  มีการจำแนกประเภทโรคดังกล่าวให้เป็น โรคเขตร้อนที่ถูกละเลย
พืชกรรมสวน
การศึกษาด้านพืชกรรมสวน
การศึกษาด้านพืชสวนแบ่งออกได้เป็น 8 สาขาซึ่งสามารถจัดเป็นกลุ่มกว้าง ๆ ได้ 2 กลุ่มคือ พืชประดับ (ornamentals) และพืชอาหาร (edibles)
พืชกรสวนทำงานในภาคอุตสาหกรรม ภาครัฐและสถาบันการศึกษา หรือเป็นนักสะสมเอกชน พวกเขาสามารถวิศวกรระบบพืชผล (cropping systems engineers) ผู้จัดการธุรกิจค้าส่งและค้าปลีก ผู้เชี่ยวชาญด้านการขยายพันธุ์และเพาะเนื้อเยื่อ (ไม้ผล ผัก ไม้ดอกและหญ้า) เป็นผู้ตรวจพืชผล ที่ปรึกษาด้านการผลิต ผู้เชี่ยวชาญงานอบรม นักปรับปรุงพันธุ์ นักวิจัยและครูอาจารย์
สาขาวิชาหรืออาชีพที่สัมพันธ์เกื้อกูลกับวิชาพืชกรรมสวนรวมถึง ชีววิทยา พฤกษศาสตร์ กีฏวิทยา เคมี คณิตศาสตร์ พันธุศาสตร์ สรีรวิทยา สถิติ วิทยาศาสตร์คอมพิวเตอร์ และ การสื่อสาร การออกแบบสวน การออกแบบปลูกต้นไม้ พืชศาสตร์ วิชาในสาขาพืชกรรมสวนรวมถึง วัสดุพืชพรรณ วิชาการขยายพันธุ์พืช การผลิต การจัดการหลังเก็บเกี่ยว การเพาะเลี้ยงเนื้อเยื่อ การผสมเกษร โภชนาการพืชผล กีฏวิทยา พยาธิวิทยาพืช เศรษฐศาสตร์ ธุรกิจ อาชีพพืชกรรมสวนในบางครั้งต้องการพื้นความรู้ในระดับปริญญโทหรือปริญญาเอก
มีการนำวิชาพืชกรรมสวนไปปฏิบัติตามสวนต่าง ๆ เช่น ในศูนย์เพาะชำและเรือนเพาะชำ งานที่ปฏิบัติมีตั้งแต่การจัดเตรียมเมล็ดพันธุ์ กิ่งชำไปจนถึงการทำต้นไม้ขนาดใหญ่ ส่วนใหญ่มักจำหน่ายให้สวนไม้ประดับและตลาดขายต้นไม้ทั่วไป
พืชกรรมสวนกับมานุษยวิทยา
ต้นกำเนิดของพืชกรรมสวนเกิดจากการเปลี่ยนจากการเป็นชุมชนเร่ร่อนที่เปลี่ยนที่อยู่ตามแหล่งล่าสัตว์และเก็บกินอาหารมาเป็นชุมชนอยู่เป็นที่หรือกึ่งเป็นที่ในพื้นที่เพาะปลูก มีการเริ่มเพาะปลูกพืชผลชนิดต่าง ๆ ในขนาดเล็กรอบที่พัก หรือมิฉะนั้นก็เป็นการเดินทางจากที่พักไปยังที่เพาะปลูกตามฤดูแล้วกลับที่พัก เช่น มิลปาหรือไร่ข้าวโพดของวัฒนธรรมอเมริกายุคกลาง ในพื้นที่ป่า งานพืชกรรมสวนมักทำโดยการโค่นและเผา (slash and burn) ของสวีเดน ลักษณะของชุมชนเพาะปลูกทั่วไปจะปลูกต้นไม้ที่เป็นประโยชน์อยู่รอบ ๆ ชุมชน หรือด้วยการรักษาต้นไม้โดยรอบไว้ตามระบบนิเวศเดิม
ในบางครั้งพืชกรรมสวนมีความแตกต่างไปจากการเกษตร คือ (1) เป็นการเพาะปลูกขนาดเล็ก ใช้แปลงปลูกขนาดเล็กที่ปลูกพืชผลคละหลายชนิดมากกว่าการเป็นแปลงขนาดใหญ่ที่ปลูกพืชชนิดเดียว (2) ปลูกพืชผลหลากชนิดที่มักรวมกับไม้ผล ในอเมริการเหนือก่อนมีการติดต่อกับคนภายนอกมีชุมชนกึ่งอยู่กับที่ชุมชน "อีสเทิร์นวู๊ดแลนด์" (ปลูกข้าวโพด บวบและทานตะวัน) ซึ่งต่างกันเป็นอย่างมากจากชุมชนเรร่อนเคลื่อนย้ายของชาวอินเดียน ในอเมริกากลาง พืชกรรมสวนของอารยธรรมมายาจะใช้วิธีปลูกเพิ่มในป่าเดิมด้วยมะละกอ อโวกาโด โกโก ซีบาและละมุดฝรั่ง ในไร่ข้าวโพดมีการปลูกพืชหลากชนิด เช่น ถั่ว (ใช้ต้นตอข้าวโพดทำร้านค้ำ) บวบ ฟักทองและพริก ในบางวัฒนธรรมใช้ผู้หญิงล้วน ๆ เป็นคนเพาะปลูก
WANK (หนอนคอมพิวเตอร์)
แหล่งกำเนิด
เชื่อกันว่าหนอนนี้เขียนโดยแฮกเกอร์ที่อาศัยอยู่ในกรุงเมลเบิร์น เป็นหนอนตัวแรกที่สร้างโดยชาวออสเตรเลีย ตำรวจในเมลเบิร์นเชื่อว่าแฮกเกอร์สองคนที่ใช้นามแฝงว่า Electron และ Phoenix เป็นผู้สร้าง
ข้อความทางการเมือง
หนอนนี้ปรากฏขี้นพร้อมกันบนเครือข่าย DECnet ที่ใช้ร่วมกันระหว่าง NASA และ US Department of Energy ก่อนการปล่อยกระสวยอวกาศ Galileo ของ NASA ซึ่งในขณะนั้นมีการประท้วงนอก Kennedy Space Center ใน Florida โดยกลุ่มผู้ต่อต้านนิวเคลียร์ เนื่องจากมีการใช้พลังงานนิวเคลียร์จากพลูโตเนียมเป็นแหล่งพลังงานกำเนิดไฟฟ้า ผู้ประท้วงให้เหตุผลว่าหากเกิดอุบัติเหตุระเบิดขึ้นมาอย่างยาน Challenger พลูโตเนียมจากยานจะทำให้ชาวฟลอริดาตายเป็นเบือ
ธรรมชาติที่ขี้เล่น
เครือข่าย DECnet ที่ถูกจู่โจมดำเนินการร่วมกันโดย NASA Space Physics Analysis Network (SPAN) และ the Department of Energy's High Energy Physics Network (HEPnet) สิ่งที่กั้นเครือข่ายทั้งสองเอาไว้มีเพียงตัวเลขประจำเครือข่าย (DECnet "Areas") เนื่องจากหนอนโจมตีอย่างสุ่มจึงมีโอกาสจู่มโจมเครือข่ายทั้งสองเท่าๆ กัน หนอนมีชื่อผู้ใช้ VAX ที่พบบ่อยที่สุด 100 ชื่อซึ่งได้ใส่ลงไว้ในรหัสต้นฉบับ นอกจากข้อความทางการเมืองแล้ว หนอนนี้ยังมีลักษณะขี้เล่นอย่างอื่น ข้อความ "wank" และ "wanked" เป็นคำแสลงในหลายประเทศซึ่งหมายถึงการสำเร็จความใคร่ด้วยตนเอง นอกจากนี้ยังมีข้อความสุ่มอีกกว่าหกสิบข้อความ เช่น "Vote anarchist" (เลือกผู้สนับสนุนอนาธิปไตย) และ "The FBI is watching YOU" (FBI กำลังเฝ้าดูคุณอยู่) หนอนยังทำให้ผู้ใช้นึกว่าไฟล์ในคอมพิวเตอร์ถูกลบไปหมด โดยแสดงความข้อการลบไฟล์ซึ่งไม่อาจหยุดยั้งได้ ทั้งที่ความจริงแล้วไฟล์ต่างๆ ก็ยังอยู่เหมือนเดิม
anti-WANK และ WANK_SHOT
R. Kevin Oberman (จาก DOE) และ John McMahon (จาก NASA) ต่างคนต่างเขียนโปรแกรม anti-WANK ของตนและใช้ในเครือข่ายของหน่วยงานทั้งสองเพื่อกำจัดหนอนนี้ หลักการทำงานคือ ก่อนที่หนอนจะเข้าโจมตีคอมพิวเตอร์เครื่องใด มันจะตรวจหา "NETW_(หมายเลขสุ่ม)",ซึ่งเป็นสำเนาของตัวมันเองในตาราง process ถ้าพบว่ามีซ้ำอยู่มันจะทำลายตัวมันเอง โปรแกรม anti-WANK ใช้ช่องว่างนี้โดยสร้าง process ชื่อว่า "NETW_(หมายยเลขสุ่ม)" แล้วปล่อยโปรแกรมรันค้างไว้ ซึ่งใช้ได้กับเพียงเวอร์ชันแรกของหนอนนี้ เพราะเวอร์ชันต่อมาได้เปลี่ยนชื่อ process เป็น "OILZ"
Bernard Perrot จาก Institut de Physique Nucleaire in Orsay (Institut de physique nucléaire d'Orsay) เขียนโปรแกรมเวอร์ชันที่สองซึ่งมีหลักการต่างออกไป หนอนได้ออกแบบมาให้ตามหาฐานข้อมูล RIGHTSLIST database ซึ่งรวมบัญชีผู้ใช้ทั้งหมดในคอมพิวเตอร์นั้นไว้ โปรแกรมเวอร์ชันใหม่นี้เปลี่ยนชื่อฐานข้อมูลเสีย แล้วปล่อยฐานข้อมูลหลอกให้หนอนอ่านแทน ซึ่งนำไปสู่การทำลายหนอนในที่สุด Ron Tencati ผู้จัดการด้านความปลอดภัยของเครือข่าย SPAN ได้สำเนาโปรแกรมไปให้ McMahon ทดสอบ โปรแกรมเวอร์ชันฝรั่งเศสนี้ได้ใช้ในเครือข่ายทั้งสอง และใช้เวลาหลายสัปดาห์ในการกำจัดหนอนให้หมดไป
ฌอแอล แฟ็ลต์มัน
ฌอแอล อีฟอ แฟ็ลต์มัน (Joël Ivo Veltman; เกิด 15 มกราคม ค.ศ. 1992) เป็นนักฟุตบอลชาวดัตช์ ซึ่งเล่นได้ทั้งในตำแหน่งเซ็นเตอร์แบ็กและแบ็กขวา ปัจจุบันให้กับไบรตันแอนด์โฮฟอัลเบียน และทีมชาติเนเธอร์แลนด์ เขาได้ลงเล่นให้กับอายักซ์เพียงสโมสรเดียวมาตั้งแต่ ค.ศ. 2012 โดยได้ลงเล่นกว่า 200 นัด ก่อนที่จะย้ายไปยังไบรตันใน ค.ศ. 2020
ทีมชาติ
ในวันที่ 8 พฤศจิกายน ค.ศ. 2013 แฟ็ลต์มันถูกเรียกติดทีมชาติเนเธอร์แลนด์เป็นครั้งแรก ภายใต้การคุมทีมของ ลูวี ฟัน คาล ในนัดกระชับมิตรที่จะพบกับญี่ปุ่นและโคลอมเบีย เขาเป็นตัวสำรองที่ไม่ได้ลงเล่นในนัดที่พบกับญี่ปุ่น แต่เขาก็ได้ลงเล่นให้กับทีมชาติเป็นครั้งแรกเมื่อวันที่ 19 พฤศจิกายน นัดที่พบกับโคลอมเบียที่อัมสเตอร์ดัม อารีนา โดยเขาได้ลงเล่นเป็นตัวจริงครบ 90 นาที ผลจบลงด้วยผลเสมอ 0–0 ต่อมาในวันที่ 31 พฤษภาคม ค.ศ. 2014 แฟ็ลต์มันเป็นหนึ่งใน 23 คนของทีมชาติชุดลุยศึกฟุตบอลโลก 2014 ภายใต้การคุมทีมของฟัน คาล โดยมีเพื่อนร่วมทีมอายักซ์อย่าง เดลีย์ บลินด์ และ ยัสเปอร์ ซิลเลิสเซิน ติดทีมชาติด้วย
เกียรติประวัติ
อายักซ์
เนเธอร์แลนด์
รางวัลส่วนตัว
แอนโทนี ควินน์
แอนโทนี ควินน์ (Anthony Quinn) (21 เมษายน ค.ศ. 1915 - 3 มิถุนายน ค.ศ. 2001) เป็นนักแสดงชาวเม็กซิกัน-อเมริกัน ที่อยู่ในวงการอย่างยาวนาน มีผลงานแสดงภาพยนตร์เป็นจำนวนมาก ตั้งแต่ทศวรรษ 1930 ถึง 2000 ผลงานที่มีชื่อเสียง เช่น Viva Zapata! (1952), La strada (1956), The Guns of Navarone (1961), Lawrence of Arabia (1962), Zorba the Greek (1964), Mohammad, Messenger of God (1977)  แอนโทนี ควินน์ได้รับรางวัลออสการ์สาขานักแสดงประกอบชายสองครั้ง จากเรื่อง Viva Zapata! (1952) คู่กับมาร์ลอน แบรนโด และ Lust for Life (1956) คู่กับเคิร์ก ดักลาส
แอนโทนี ควินน์เกิดที่รัฐชีวาวา ทางตอนเหนือของเม็กซิโกในช่วงการปฏิวัติเม็กซิโก มารดามีเชื้อสายแอซเทก บิดามีเชื้อสายไอริชและเคยร่วมกับนายพลปานโช วีญ่าต่อสู้กับรัฐบาลกลางเม็กซิโก ซึ่งต่อมาได้ย้ายไปอยู่ลอสแอนเจลิส และทำงานเป็นผู้ช่วยช่างภาพในอุตสาหกรรมภาพยนตร์
แอนโทนี ควินน์เติบโตที่เอล ปาโช เท็กซัส ต่อมาได้ย้ายไปเรียนที่ลอสแอนเจลิส และทูซอน แอริโซนา ได้ศึกษาศิลปะและสถาปัตยกรรมกับแฟรงก์ ลอยด์ ไรต์และเป็นเพื่อนที่ดีต่อกัน แฟรงก์ ลอยด์ ไรต์เป็นผู้หนึ่งที่สนับสนุนให้แอนโทนี ควินน์เข้าสู่วงการแสดง
แอนโทนี ควินน์ได้รับสัญชาติอเมริกันตั้งแต่ ค.ศ. 1947
แหล่งข้อมูลอื่น
19152001
XLT agar
XLT Agar (Xylose Lysine Tergitol-4) เป็นอาหารเลี้ยงเชื้อสำหรับคัดแยก Salmonellaจากตัวอย่างอาหารและตัวอย่างที่เก็บจากสิ่งแวดล้อม คล้ายกับXLD agar แต่เพิ่มสารลดแรงตึงผิว Tergitol 4 ซึ่งจะยับยั้งการเจริญของ Proteus spp. และเชื้ออื่นๆที่ไม่ใช่ salmonella Salmonella จะขึ้นเป็นโคโลนีสีแดง ตรงกลางสี XLT Agar ประกอบด้วย:
รอเบิร์ต เอฟ. โกเด็ก
รอเบิร์ต แฟรงก์ โกเด็ก (Robert Frank Godec; เกิด 1956) เป็นนักการทูตชาวอเมริกันซึ่งดำรงตำแหน่งเอกอัครราชทูตสหรัฐประจำประเทศไทยคนปัจจุบันตั้งแต่เดือนตุลาคม 2022 เขาเคยดำรงตำแหน่งเอกอัครราชทูตสหรัฐประจำเคนยาระหว่างปี 2013 ถึง 2019 และเอกอัครราชทูตสหรัฐประจำตูนิเซียระหว่างปี 2006 ถึง 2009  เขายังดำรงตำแหน่งรักษาการผู้ช่วยเลขาธิการสำนักกิจการแอฟริกาตั้งแต่เดือนมกราคมถึงกันยายน 2021
ชีวิตในวัยเด็กและการศึกษา
โกเด็กเกิดที่เมืองแรนทูล รัฐอิลลินอย ในปี 1956 เขาสำเร็จการศึกษาศิลปศาสตรบัณฑิตสาขาการต่างประเทศจากมหาวิทยาลัยเวอร์จิเนียในปี 1979 และศิลปศาสตรมหาบัณฑิตสาขาความสัมพันธ์ระหว่างประเทศจากมหาวิทยาลัยเยล
เอกอัครราชทูตสหรัฐประจำเคนยา
โกเด็กเป็นเอกอัครราชทูตสหรัฐประจำเคนยาระหว่างปี 2013-2019 ก่อนหน้านี้เขาเคยดำรงตำแหน่งอุปทูตประจำสถานทูตสหรัฐในกรุงไนโรบี ประเทศเคนยาในปี 2012
เอกอัครราชทูตสหรัฐประจำประเทศไทย
เมื่อวันศุกร์ที่ 1 เมษายน 2022 ประธานาธิบดีโจ ไบเดน เสนอชื่อโกเด็กให้เป็นเอกอัครราชทูตสหรัฐประจำประเทศไทยคนใหม่ การพิจารณาการเสนอชื่อของเขามีขึ้นในวันพุธที่ 12 กรกฎาคม 2022 โดยคณะกรรมาธิการด้านความสัมพันธ์ระหว่างประเทศวุฒิสภา คณะกรรมการรายงานการเสนอชื่อของเขาต่อวุฒิสภาในวันพุธที่ 3 สิงหาคม 2022 เขาได้รับความเห็นชอบจากวุฒิสภาผ่านการลงคะแนนเสียงในวันพฤหัสบดีที่ 4 สิงหาคม 2022 โกเด็กถวายอักษรสาส์นตราตั้งแด่พระบาทสมเด็จพระวชิรเกล้าเจ้าอยู่หัว ณ พระที่นั่งอัมพรสถาน เมื่อวันศุกร์ที่ 7 ตุลาคม 2022
ชีวิตส่วนตัว
ตั้งแต่ปี 1986 โกเด็กแต่งงานกับลอรี จี. แมกนุสสัน เขาสามารถพูดภาษาฝรั่งเศสและภาษาเยอรมันได้
ธงชาติโครเอเชีย
ธงชาติโครเอเชีย มีลักษณะเป็นธงสามสี แบ่งแถบเป็น 3 ส่วน ตามแนวนอน ความกว้างเท่ากัน แต่ละแถบจากบนลงล่างเป็นสีแดง สีขาว และสีน้ำเงิน อันเป็นสีพันธมิตรสลาฟ ที่กลางธงมีรูปตราแผ่นดินของโครเอเชีย ซึ่งเป็นรูปโล่ลายตาหมากรุกสีแดงสลับขาวภายใต้มงกุฎ
ธงสามสีนี้เดิมเคยใช้เป็นธงชาติโครเอเชียมาตั้งแต่ปี พ.ศ. 2391 มีความหมายถึงความเป็นพันธมิตรของชนชาติสลาฟกลุ่มต่างๆ ในสมัยที่โครเอเชียมีฐานะเป็นมณฑล (Banovina) ในราชอาณาจักรยูโกสลาเวีย ธงของดินแดนแห่งนี้มีลักษณะที่คล้ายกับธงชาติในปัจจุบัน แต่ที่ตรากลางธงนั้นไม่มีรูปมงกุฎอยู่เหนือโล่ ต่อมาโครเอเชียเป็นส่วนหนึ่งของประเทศยูโกสลาเวียสมัยคอมมิวนิสต์ พื้นธงสามสีนี้ยังคงใช้อยู่ แต่ที่กลางธงนั้นเปลี่ยนเป็นรูปดาวแดง (ลักษณะเป็นดาวห้าแฉกสีแดงขอบสีทอง) ต่อมาเมื่อยูโกสลาเวียได้จัดการเลือกตั้งแบบหลายพรรคการเมืองขึ้นในปี พ.ศ. 2533 ธงสามสีมีดาวแดงของยูโกสลาเวียจึงถูกแทนที่ด้วยธงสามสีมีโล่ตราหมากรุกอีกครั้งหนึ่งในเดือนพฤษภาคม แบบธงชาติโครเอเชียที่ใช้อยู่ในปัจจุบันนี้ได้ประกาศใช้อย่างเป็นทางการเมื่อวันที่ 21 ธันวาคม พ.ศ. 2533 ก่อนการประกาศแยกตัวเป็นเอกราชจากยูโกสลาเวีย 10 เดือน
มาตรฐานของสีธง
มาตรฐานของสีธงชาติ กำหนดตามตารางที่แสดงต่อไปนี้ :
ซู่เอ๋อร์ฮาชื่อ
ซู่เอ๋อร์ฮาชื่อ (ᡧᡠᡵᡤᠠᠴᡳ, 舒爾哈齊 ; 1564 – 25 กันยายน 1611) ผู้นำเผ่าหนี่ว์เจินและสมาชิกของราชสกุลอ้ายซินเจว๋หลัวพระองค์เป็นพระอนุชาของ พระเจ้าหนูเอ่อร์ฮาชื่อข่านผู้ก่อตั้งราชวงศ์จินยุคหลังบรรพบุรุษของราชวงศ์ชิงภายใต้การปกครองของราชวงศ์หมิงพระองค์ได้ดำรงตำแหน่งผู้นำท้องถิ่น (都校园) ในเขตเจี้ยนโจว และรักษาความสัมพันธ์กับทางการหมิงจนถึงต้นปี ค.ศ. 1607 ในปีนั้น พระองค์ได้เข้าร่วมกับ พระเจ้าหนูเอ่อร์ฮาชื่อ ในการต่อสู้กับเผ่า บูจานไท่ และเผ่า อูลา ได้รับตำแหน่ง ดาร์ฮาน บาตูรู อย่างไรก็ตาม ผลจากความขัดแย้งกับพระเชษฐาของพระองค์ในเรื่องชัยชนะของ Hoifa และการสังหาร Beile Baindari ของ Hoifa ในปี ค.ศ. 1607 พระองค์ถูกสำเร็จโทษในอีกสี่ปีต่อมาตามพระบัญชาของพระเจ้าหนูเอ่อร์ฮาชื่อ และพระศพถูกฝังไว้ที่ตำบลตงจิงหลิง เหลียวหยาง ในปี ค.ศ. 1653 พระองค์ได้รับพระราชทานพระยศ ชินหวัง ย้อนหลังเป็น เหอชั่วจ้วงชินหวัง
ลักษณะทางกายภาพ
ตามบันทึกของทูตเกาหลี เจ้าชายซู่เอ๋อร์ฮาชื่อ เป็นคนร่างสูงอ้วนที่มีใบหน้าเหลี่ยมที่ดูซีดเซียว
มาโฮฟิล์ม
บริษัท มาโฮฟิล์ม จำกัด เป็นสตูดิโอแอนิเมชันญี่ปุ่นที่ก่อตั้งเมื่อวันที่ 29 พฤษภาคม พ.ศ. 2561 ในเขตซูงินามิ
การก่อตั้ง
สตูดิโอแอนิเมชันที่มีฐานที่เขตซูงินามิก่อตั้งขึ้นโดยอิสระหลังจากกรรมการผู้จัดการคนปัจจุบันจุนจิ มูราตะลาออกจากอาซาฮิโปรดักชัน ในปี พ.ศ. 2561
ชื่อของสตูดิโอ "มาโฮ" มีความหมายว่า "เวทมนตร์" แสดงถึงความมุ่งหมายของสตูดิโอที่ต้องการสร้างเนื้อหาเกี่ยวกับเวทมนตร์ที่มอบความฝัน
นกโมอา
นกโมอา (moa) เป็นนกขนาดใหญ่ในวงศ์ Dinornithidae เคยอาศัยอยู่ในประเทศนิวซีแลนด์ซึ่งปัจจุบันได้สูญพันธุ์ไปหมดแล้ว มีความเกี่ยวข้องกับนกอีมูจากออสเตรเลีย ในช่วงศตวรรษที่ 1800 ถึงต้นศตวรรษที่ 1900 มีหลายสายพันธุ์ของนกโมอาอยู่ในประเทศนิวซีแลนด์ ตอนนี้นักวิทยาศาสตร์สรุปอย่างเป็นทางการได้ว่ามีอยู่ประมาณ 10 หรือ 12 ชนิด
จากการศึกษาดีเอ็นเอ ของนกโมอา ได้มีการค้นพบว่านกโมอาตัวเมียกับตัวผู้มีความแตกต่างกันมาก ไม่ว่าจะเป็นทางขนาดลำตัวรึขนาดของกระดูก ตัวเมียมีขนาดที่ใหญ่กว่าและสูงกว่าตัวผู้อยู่ประมาณร้อยละ 150 และมีน้ำหนักกว่าร้อย 280   เหตุผลนี้ทำให้ตอนแรกมีการเข้าใจผิดคิดว่าโครงกระดูกที่ถูกค้นพบนี้เป็นของนก 2 ชนิด โครงกระดูกที่ถูกค้นพบได้ถูกนำมาประกอบกันแล้วจัดแสดงอยู่ตามพิพิธภัณฑ์ต่าง ๆ ทั่วประเทศนิวซีแลนด์
ลักษณะ
นกโมอาเป็นนกที่มีขนาดใหญ่กว่านกปกติทั่วไป บินไม่ได้และมีรูปร่างคล้ายกับนกกระจอกเทศในปัจจุบันแต่ตัวใหญ่กว่า มีส่วนหัวที่ยาวกว่าเอาไว้กินพืชเตี้ย ๆ และตามต้นไม้สูง ๆ ขนาดและรูปร่างนกโมอานั้นเปลี่ยนไปตามสถานที่ต่าง ๆ เนื่องจากนกโมอาได้ผ่านการเปลี่ยนแปลงทางด้านกายภาพมาโดยตลอดซึ่งขึ้นอยู่กับสภาพอากาศและสิ่งแวดล้อม
การเปล่งเสียง
ถึงแม้ว่าจะไม่มีการอัดเสียงของนกโมอาไว้ แต่จากการศึกษาดูกระดูกส่วนหัวและลำคอของนกโมอา ได้ทำให้พอจะรู้ว่าเสียงของนกโมอาเป็นยังไง กล่องเสียงของนกโมอานั้นมีวงแหวนอยู่หลายวง ซึ่งมีชื่อว่า Tracheal rings วงแหวนหนึ่งอันนั้น พอคลี่ออกมาแล้วจะมีความยาวถึงประมาณ 1 เมตร เพราะวงแหวนตัวนี้ทำให้เสียงของนกโมอานั้นมีความใกล้เคียงกับหงส์, นกกระเรียน และ ไก่ขนดำจุดขาวในวงศ์ Numididae และนกกระทานิวกินี เสียงนกโมอาสามารถไปได้ไกลมาก
การขยายและสืบพันธุ์
จากการศึกษากระดูกของนกโมอา ทำให้รู้ได้ว่านกโมอามีการเจริญเติบโตที่ยาวนานมาก มันใช้เวลาประมาณ 10 ปีเพื่อที่จะพัฒนาจากเป็นเด็กสู่ตัวผู้ใหญ่เต็มตัว
รัง
ไม่มีหลักฐานที่บ่งบอกว่าโมอาเป็นนกที่อาศัยอยู่กันเป็นฝูง ส่วนใหญ่จะถูกพบเป็นย่อม ๆ ตามถ้ำต่าง ๆ การสำรวจถ้ำต่าง ๆ ในเกาะเหนือ รังของนกโมอานั้นส่วนใหญ่จะถูกกดลงไปในดิน ส่วนที่แห้งและนิ่มในเขตพื้นที่ตอนกลางโอตาโก ของเกาะใต้ อากาศค่อนข้างแห้งจึงทำให้ใบไม้และวัสดุต่าง ๆ ที่นกโมอาใช้ในการทำรัง ยังคงอยู่ในสภาพใกล้เคียงเดิม เมล็ดของต้นไม้ต่าง ๆ ที่ถูกพบตามแหล่งเหล่านี้เป็นหลักฐานได้ว่าส่วนใหญ่นกโมอาจะทำรังในช่วงฤดูร้อน
การสูญพันธุ์
ศัตรูหลักของนกโมอาคือนกอินทรีฮาสท์จนกระทั่งมนุษย์ได้เข้ามาบนเกาะนิวซีแลนด์ ชาวมาวรีได้เริ่มเข้ามาในช่วง ค.ศ. 1300 และได้เริ่มการล่านกโมอาจนเริ่มสูญพันธุ์ ประมาณ ค.ศ. 1400 นกโมอาได้สูญพันธุ์ไปหมดแล้วรวมไปถึงนกอินทรีฮาสท์ซึ่งสูญพันธุ์ไปด้วยเนื่องจากไม่มีนกโมอาให้กิน
การสูญพันธุ์ของนกโมอานั้นเกิดขึ้นภายในไม่ถึง 100 ปี ซึ่งผิดไปจากการสันนิษฐานของนักวิทยาศาสตร์ในช่วงแรกที่บอกว่านกโมอาใช้เวลาหลายร้อยปีในการค่อย ๆ สูญพันธุ์ อย่างไรก็ตาม ในช่วงทศวรรษ 1800 มีการอ้างว่าพบเห็นนกโมอาในหลาย ๆ แถบของประเทศนิวซีแลนด์ แต่ไม่มีหลักฐานอะไรที่ชัดเจนที่บ่งบอกว่านกโมอายังมีชีวิตอยู่จริง ในยุคปัจจุบันมีรายงานการพบเห็นนกโมอาในแถบฟยอร์ดแลนด์ ซึ่งอยู่ทางทิศตะวันตกของเกาะใต้ รวมถึงทางตอนเหนือของฟยอร์ดแลนด์ โดยบอกเล่ากันว่านกโมอาเป็นนกขนาดใหญ่ คอยาว มีความสูง 12 ฟุต มีขนสีสดใส ในปากเต็มไปด้วยฟันแหลมคม แต่ไม่มีปีก มีผู้อ้างว่าพบเห็นนกโมอาขณะที่กำลังปีนเขาอยู่ และได้ถ่ายรูปได้ แต่ทว่าเป็นรูปมัว ๆ และได้มีรายการโทรทัศน์ลงพื้นที่ไปตามหา พบรอยเท้าที่มีนิ้วเท้าสามนิ้วขนาดใหญ่ ซึ่งไม่ใช่รอยเท้าของนกแก้วคาคาโป นกแก้วขนาดใหญ่ที่บินไม่ได้และหากินในเวลากลางคืน เพราะมีขนาดใหญ่กว่า แต่ทว่าก็ไม่น่าจะใช่ของนกโมอา เพราะนิ้วเท้ากลางนั้นใหญ่ยาวกว่านิ้วอื่น
รักษ์ ตันติสุนทร
นายรักษ์ ตันติสุนทร อดีตรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย (ครม.53) และเป็นอดีตสมาชิกสภาผู้แทนราษฎรจังหวัดตาก 2 สมัย
ประวัติ
รักษ์ ตันติสุนทร เกิดเมื่อวันที่ 13 มิถุนายน พ.ศ. 2478 ที่อำเภอเมือง จังหวัดตาก เป็นบุตรของนายซ้งกี่ กับนางแจง ตันติสุนทร และเป็นน้องชายของนายอุดร ตันติสุนทร สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยสุโขทัยธรรมาธิราช
ในเดือนสิงหาคม พ.ศ. 2551 เขาประสบอุบัติเหตุได้รับบาดเจ็บที่ศีรษะ สมองช้ำบวม มีเลือดออกกดที่เนื้อสมองและใต้เยื่อสมองข้างซ้าย ต้องรักษาโดยการเจาะคอช่วยการหายใจและใส่ท่อให้อาหารทางกระเพาะอาหาร ต้องผ่าตัดสมองเพื่อหยุดการไหลของเลือด และต้องนำกะโหลกศีรษะออกบางส่วน โดยรักษาตัวอยู่ในห้องบำบัดผู้ป่วยหนัก (ไอ.ซี.ยู) อย่างต่อเนื่อง ไม่สามารถช่วยเหลือตนเองได้ ต่อมาในปี พ.ศ. 2553 ศาลจังหวัดตาก จึงมีคำสั่งให้นายรักษ์ ตันติสุนทร เป็นคนไร้ความสามารถ ในที่สุดเขาถึงแก่อนิจกรรมเมื่อวันที่ 5 ธันวาคม พ.ศ. 2553
การทำงาน
รักษ์ ตันติสุนทร เป็นนักธุรกิจรับเหมาก่อสร้าง ธุรกิจตลาดสี่มุมเมือง และเป็นนักการเมือง เขาได้รับเลือกตั้งเป็นสมาชิกสภาผู้แทนราษฎรจังหวัดตาก สังกัดพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครในระบบบัญชีรายชื่อโดยให้บุตรชายคือ นายธนญ ตันติสุนทร ลงสมัครในพื้นที่จังหวัดตากแทน แต่นายรักษ์ ไม่ได้รับเลือกตั้งเนื่องจากเขาลงสมัครเป็นลำดับที่ 43 แต่พรรคประชาธิปัตย์ได้รับเลือกตั้งถึงลำดับที่ 39 ต่อมาในการเลือกตั้ง พ.ศ. 2548 เขาและลูกชาย ได้วางมือทางการเมือง ไม่ลงสมัครรับเลือกตั้งในครั้งนั้น
ต่อมาเขาได้ลาออกจากพรรคประชาธิปัตย์ เพื่อลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นสมาชิกวุฒิสภาจังหวัดตาก ได้คะแนน 62,108 คะแนน
แลก (ชุดไมรอน โบลิทาร์)
แลก (Long Lost) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 9 ในชุด นักสืบไมรอน โบลิทาร์ โดยเล่มนี้มีแตกต่างจากเล่มอื่น ๆ ในชุด ตรงที่ฉากส่วนใหญ่จะอยู่ในประเทศอังกฤษและฝรั่งเศส ฉบับภาษาอังกฤษ ตีพิมพ์โดยสำนักพิมพ์ดั๊ตตั้น เมื่อเดือนมีนาคม พ.ศ. 2552 ส่วนฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ เมื่อเดือนตุลาคม พ.ศ. 2552 ออกวางจำหน่ายในช่วงงานมหกรรมหนังสือครั้งที่ 14
เรื่องย่อ
ไมรอน โบลิทาร์ ได้รับโทรศัพท์จาก เทเรส คอลลินส์ คนรักเก่าที่เลิกรากันไปตั้งแต่เมื่อสิบปีที่แล้ว และไม่ได้ติดต่อกันอีกเลย เทเรสขอให้ไมรอนเดินทางไปหาเธอที่ปารีส โดยไม่บอกเหตุผลอะไร เมื่อไปถึง เทเรสได้เล่าเรื่องราวเกี่ยวกับชีวิตของเธอตลอดช่วงเวลาสิบปีที่ผ่านมาให้เขาฟัง ทั้งความลำบากลำบนจากการตั้งท้อง ความอิ่มเอิบใจยามที่ลูกน้อยของเธอคลอดออกมา จนมาถึงอุบัติเหตุครั้งสำคัญที่พรากทุกอย่างไปจากชีวิตของเธอ ไม่ว่าจะเป็นการแต่งงาน ความสุข และบุตรสาวอันเป็นที่รัก แถมตอนนี้ริค อดีตสามีของเธอยังถูกฆาตกรรม และเธอเองก็ตกเป็นผู้ต้องสงสัย เธอไม่รู้จะหันหน้าไปพึ่งใคร
แต่ไมรอนกลับพบหลักฐานที่ทำให้เรื่องราวทุกอย่างพลิกผัน เพราะในที่เกิดเหตุพบเลือดของใครอีกคนหนึ่ง ซึ่งจากการพิสูจน์พบว่าเป็นของบุตรสาวของริคและเทเรสซึ่งเสียชีวิตไปตั้งแต่เมื่อสิบปีที่แล้ว
นั่นหมายความว่าเธอยังมีชีวิตอยู่ตลอดสิบปีที่ผ่านมานี้ หรือจะเป็นไปได้ไหมว่าริคมีลูกกับคนอื่นอีกที่ไม่ใช่เทเรส แล้วไหนจะมีเรื่องส่วนตัวของเทเรสที่ถูกเก็บเป็นความลับมาเนิ่นนาน
ไมรอนกับเทเรสต้องเผชิญหน้ากับผู้ร้ายที่พวกเขาไม่รู้ว่าเป็นใคร ในประเทศที่ทุกอย่างไม่ได้เป็นอย่างที่มองเห็น รวมทั้งต้องต่อสู้กับกลไกทางการเมืองระหว่างประเทศอย่าง กระทรวงความมั่นคงแห่งมาตุภูมิ (Homeland Security) องค์การตำรวจสากล (Interpol) หน่วยปฏิบัติการลับแห่งอิสราเอล (Mossad) ทั้งคู่จึงต้องเร่งสืบหาความจริง ไม่ใช่เพียงเพื่อให้รู้ว่าเกิดอะไรขึ้นกับลูกสาวของเทเรสกันแน่เท่านั้น แต่ยังรวมไปถึงการเปิดโปงแผนการร้ายระดับชาติอีกด้วย
อ้างอิง
משחק מסוכן
ไมเคิล คลาร์ก ดันแคน
ไมเคิล คลาร์ก ดันแคน (อังกฤษ: Michael Clarke Duncan) นักแสดงผิวดำชาวอเมริกันร่างยักษ์ เกิดเมื่อวันที่ 10 ธันวาคม ค.ศ. 1957 ที่ชิคาโก รัฐอิลลินอย ในครอบครัวที่แตกแยกและยากจน โดยอาศัยอยู่กับแม่  ก่อนจะมาเป็นนักแสดงนั้น เคยทำงานเป็นกรรมกรขุดเจาะถนนและบอดี้การ์ดให้เหล่าคนดังในแวดวงฮอลลีวู้ดมาก่อน เช่น วิล สมิธ, มาร์ติน ลอเรนซ์, เจมี ฟ็อกซ์, แอลแอล คูล เจ และเดอะโนทอเรียสบีไอจี ด้วยรูปร่างที่สูงถึง 6 ฟุต 5 นิ้ว (196 เซนติเมตร) น้ำหนัก 315 ปอนด์ (142 กิโลกรัม)
ชีวิตการแสดงของไมเคิล คลาร์ก ดันแคน เริ่มต้นขึ้นในปี ค.ศ. 1995 และเริ่มมีชื่อเสียงจากการร่วมแสดงในภาพยนตร์ไซไฟฟอร์มใหญ่แห่งปี ค.ศ. 1998 คือ Armageddon ร่วมกับนักแสดงที่มีชื่อเสียงหลายคน เช่น บรูซ วิลลิส, สตีฟ บูเซมี, ลิฟ ไทเลอร์, เบน แอฟเฟล็ก ด้วยการรับท แบร์ นักขุดเจาะน้ำมันร่างยักษ์ ลูกทีมของแฮร์รี สแตมเปอร์ ที่รับบทโดย บรูซ วิลลิส
ต่อมาในปี ค.ศ. 1999 ไมเคิล คลาร์ก ดันแคน ได้มีชื่อเข้าชิงรางวัลออสการ์สาขานักแสดงประกอบชายยอดเยี่ยม ประจำปี ค.ศ. 2000 จากการรับบทเป็น จอห์น ค็อฟฟี่ นักโทษผิวดำร่างยักษ์ที่มีพลังวิเศษ ที่ถูกข้อหาฆ่าข่มขืนเด็กหญิงผิวขาว 2 คน  ในเรื่อง The Green Mile คู่กับ ทอม แฮงค์ ซึ่งการแสดงครั้งนี้ของไมเคิล คลาร์ก ดันแคน นั้นทำได้อย่างดีเยี่ยม ด้วยการเป็นนักโทษชายที่มีรูปร่างใหญ่โตดูน่ากลัว ด้วยน้ำหนักตัวขณะถ่ายทำถึง 360 ปอนด์ (163 กิโลกรัม) แต่กลับมีจิตใจที่สุภาพ อ่อนโยน และขี้กลัวเหมือนเด็ก ๆ  นอกจากรางวัลออสการ์แล้ว ก็ยังมีชื่อเข้าชิงหลายรางวัลในสาขาเดียวกันนี้จากหลายรางวัล เช่น รางวัลลูกโลกทองคำ, รางวัลสมาพันธ์นักแสดง,  รางวัลนักวิจารณ์บรอดคาสต์, รางวัลแซทเทิร์น และรางวัลแบล็ค รีล อวอร์ด เป็นต้น
ในปี ค.ศ. 2000 ไมเคิล คลาร์ก ดันแคน ได้กลับมาร่วมงานแสดงอีกครั้งกับ บรูซ วิลลิส ในภาพยนตร์ตลกเรื่อง The Whole Nine Yards ด้วยการรับบทเป็น มือปืนร่างยักษ์
ผลงานในระยะหลัง ๆ ได้แก่  Planet of the Apes ของทิม เบอร์ตัน ร่วมกับ มาร์ก วาห์ลเบิร์ก ในปี ค.ศ. 2001, The Scorpion King ในปี ค.ศ. 2002 ร่วมกับ เดอะ ร็อก นักมวยปล้ำชื่อดัง, The Island ในปี ค.ศ. 2005 ร่วมกับ ยวน แม็คเกรเกอร์, สกาเล็ต โยแฮนสัน, Street Fighter: The Legend of Chun-Li  ด้วยการรับบทเป็น บัลร็อค ในปี ค.ศ. 2009 เป็นต้น  นอกจากนี้แล้วยังมีผลงานพากษ์ภาพยนตร์การ์ตูนอีกด้วย จากน้ำเสียงที่ทุ้มต่ำเป็นเอกลักษณ์ เช่น Kung Fu Panda ในปี ค.ศ. 2008 เป็นต้น
สตรอนเชียม
สตรอนเชียม (Strontium ) สตรอนเชียมเป็นโลหะสีขาวเงิน ความถ่วงจำเพาะประมาณ 2.5 ใกล้เคียงกับอะลูมิเนียม ซึ่งมีความถ่วงจำเพราะ 2.7 ซึ่งสตรอนเชียมคือธาตุที่มีหมายเลขอะตอม 38 และสัญลักษณ์คือ Sr สตรอนเชียมอยู่ในตารางธาตุหมู่ 2 สตรอนเชียมเป็นโลหะแอลคาไลน์เอิร์ท มีสีขาวเงินหรือสีเหลืองมีเนื้อโลหะอ่อนนุ่มมีความไวต่อปฏิกิริยาเคมีมากจะมีสีเหลืองเมื่อสัมผัสกับอากาศ พบมากในแร่ซีเลสไทต์และสตรอนเชียไนต์
การค้นพบ
อะแดร์ ครอว์ฟอร์ดและวิลเลียม ครุกแชงก์ ค้นพบธาตุสตรอนเชียมขณะเตรียมแบเรียมในปี ค.ศ. 1790 ต่อมาทอมัส ชาลส์ โฮป ศาสตราจารย์ด้านเคมีจากมหาวิทยาลัยกลาสโกว์ตั้งชื่อธาตุนี้ว่า สตรอนไทต์ (strontites) ตามชื่อหมู่บ้านสตรอนเชียนในสกอตแลนด์ ที่ซึ่งพบแร่ธาตุนี้เป็นครั้งแรก ในปี ค.ศ. 1808 ฮัมฟรี เดวี นักเคมีชาวอังกฤษสกัดธาตุนี้ได้จากกระบวนการอิเล็กโทรไลซิส ก่อนที่เขาจะเปลี่ยนชื่อธาตุนี้เป็น สตรอนเชียม ตามชื่อธาตุในกลุ่มโลหะแอลคาไลน์เอิร์ท
ดอกไม้ไฟ
คงมีไม่กี่คนที่เคยเห็นโลหะสีขาวเงินของสตรอนเชียม แต่คนจำนวนมากต้องเคยได้เห็นแสงที่ปลดปล่อยจากสตรอนเชียม แสงสีแดงของดอกไม้ไฟส่วนใหญ่ได้จากปฏิกิริยาเผาไหม้ของสตรอนเชียม ปฏิกิริยานี้ไม่เกี่ยวข้องกับความเป็นไอโซโทป ไม่ว่าจะเป็น 88Sr หรือ 90Sr ต่างก็ให้สีแดง
การใช้ประโยชน์
ธาตุสตรอนเชียมใช้ประโยชน์ทำนองเดียวกับแคลเซียมและแบเรียม ประกอบกับเป็นธาตุที่หาได้ยากกว่ามาก (และมีราคาแพงกว่า) การผลิตสตรอนเชียมเพื่อมุ่งใช้ประโยชน์จึงมีน้อยมาก อย่างไรก็ตามก็มีการใช้ Sr เป็นตัว "getter" บ้างในหลอดสุญญากาศ
ซึ่งสตรอนเทียมสามารถนำมาใช้ประโยชน์ได้ดังนี้
กัมมันตภาพรังสี
สตรอนเชียมเป็นสารอันตราย ปลดปล่อยกัมมันตภาพรังสีก่อฝุ่นปรมาณู (ผลพลอยได้จากการแตกตัวนิวเคลียส) ภายหลังการระเบิดของระเบิดปรมาณูที่อันตรายยิ่งกว่าสตรอนเชียมเป็นโลหะอัลคาไลน์เอิร์ทเหมือนกับแคลเซียม (Ca) จึงสะสมในเนื้อกระดูกได้เหมือนแคลเซียม แล้วปลดปล่อยกัมมันตภาพรังสี (ß ซึ่งก็คืออิเล็กตรอนความเร็วสูง) เป็นสาเหตุของมะเร็งกระดูกและมะเร็งเม็ดเลือดขาว มีครึ่งชีวิตประมาณ 29 ปี เมื่อเข้าสู่ร่างกายก็จะคงอยู่ก่ออันตรายได้ต่อเนื่องยาวนาน สร้างความทุกข์ทรมาน แต่สตรอนเชียมดังกล่าวเป็น 90Sr ซึ่งเป็นไอโซโทปที่ได้จากการแตกตัวนิวเคลียส ไม่มีในธรรมชาติ
มังกรหยก (ละครโทรทัศน์ พ.ศ. 2537)
มังกรหยก ภาค1 (1994) (The Legend of conder heroes) หรือ มังกรหยก ตอน กำเนิดก๊วยเจ๋ง เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก นำแสดงโดย จาง จื้อหลิน, จู อิน, หลอ เจียเหลียง, กวน เป่าฮุย, หลิน เจียหัว, เจิ้ง เหว่ยฉวน ออกอากาศทางช่อง TVB ในฮ่องกง เป็นเวอร์ชันที่มีการตัดทอนบทให้สั้นลงกว่าบทประพันธ์ อีกทั้งยังเป็นเวอร์ชันที่ไม่ค่อยดังเท่าที่ควร เพราะตอนที่ออนแอร์ละครชุดนี้ครั้งแรก ปรากฏว่าเรตติ้งไม่ประสบความสำเร็จมากนัก สาเหตุเพราะผู้ชมละครส่วนใหญ่ในตอนนั้น ยังคงประทับใจ กับเวอร์ชันเก่า มังกรหยก ภาค1 (1983) อยู่มากและผู้ชมส่วนใหญ่ในฮ่องกงกล่าวว่า จูอิน ไม่ได้แสดงบทอึ้งย้ง แต่เธอกำลังแสดงเป็น องเหม๋ยหลิงคนที่สอง(พยายามเลียนแบบ องเหม๋ยหลิง). แต่อย่างไรก็ตาม เวอร์ชันนี้ ถือได้ว่าได้รับความนิยมในระดับหนึ่ง โดยออกอากาศครั้งแรกในฮ่องกงทำเรตติ้งเฉลี่ยได้ 32 จุดเปิด เป็นอันดับสามของละครทีวีบี ที่มีคนดูมากที่สุดแห่งปีพ.ศ. 2537(1994)
ในฮ่องกง มังกรหยก 1994 ถึงแม้เรตติ้งจะไม่ประสบความสำเร็จเท่า มังกรหยก 1983 (The Legend of conder heroes 1983) ฉบับ องเหม่ยหลิง ที่ออกอากาศครั้งแรกฮิตถล่มทลายทั่วโลกก็ตาม แต่ทว่าก็สามารถทำเรตติ้งได้สูงกว่า "มังกรหยก 1976" (The Legend of conder heroes 1976) ฉบับ หมีเซียะ รวมถึงงานสร้างหลังจากเวอร์ชันนี้ที่เป็นของจีนและไต้หวันทั้งหมด คือ มังกรหยก 2003 (The Legend of conder heroes 2003), มังกรหยก 2008 (The Legend of conder heroes 2008) และ มังกรหยก 2017 (The Legend of conder heroes 2017)
และส่งให้ จูอิน เป็น อึ้งย้ง ที่ประสบความสำเร็จเป็นอันดับสองรองจาก องเหม่ยหลิง
เนื้อเรื่อง
ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ. เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ
เรตติ้งและผลตอบรับ
ตอนออกอากาศครั้งแรกในฮ่องกง เนื่องจากผู้ชมละครและสื่อมากมาย ยังคงติดภาพอึ้งย้ง ในแบบฉบับของ "องเหม่ยหลิง" อยู่มาก และ มังกรหยก ฉบับ องเหม่ยหลิง ได้เรตติ้งที่สูงมากเกิน จึงเป็นสาเหตุทำให้ มังกรหยก เวอร์ชันนี้ ไม่สามารถทำลายเรตติ้ง เวอร์ชันเก่า คือ "มังกรหยก (1983)" โดยมังกรหยก 1994 ทำเรตติ้งเฉลี่ยได้แค่ 32 จุดเปิด เท่านั้น แต่อย่างไรก็ตามเรตติ้งสูงกว่า มังกรหยก 1976 เวอร์ชัน หมีเซียะ
บทวิจารณ์
ตอนออกฉายที่ฮ่องกง เวอร์ชัน "มังกรหยก (1994)" ถูกผู้ชมละครและสื่อต่างๆ วิจารณ์อย่างหนัก เมื่อถูกนำไปเปรียบเทียบกับเวอร์ชันเก่าที่โด่งดังมาก "มังกรหยก (1983)" อย่างหลีกเลี่ยงไม่ได้
บทวิจารณ์ โดย หลินกุเหนียง
1."วิจารณ์ด้านบทและการดำเนินเรื่อง"
"มังกรหยก 1994" เวอร์ชัน จางจื้อหลิน และ จูอิน ถ้านำมาเปรียบเทียบกับเวอรชันเก่า "มังกรหยก 1983" เวอร์ชันของ หวงเย่อหัว และ องเหม่ยหลิง แล้ว ถึงแม้ "มังกรหยก 1994" จะดำเนินเรื่องตามบทประพันธ์ของ "กิมย้ง" เกือบทุกอย่าง(มีตัดทอนเนื้อหาสำคัญลงบ้าง) แต่ด้านความสนุกตื่นเต้นยังไม่อาจสู้เวอร์ชัน "มังกรหยก 1983" ได้เลย ที่เป็นเช่นนี้อาจเพราะผู้คนจำนวนมากคุ้นเคยกับ "มังกรหยก 1983" มากกว่า ทำให้ผู้ชมได้ลุ้นสนุกตื่นเต้นกับการดำเนินเรื่องที่ยังไม่รู้ล่วงหน้ามาก่อน ถึงแม้ว่าเวอร์ชัน "มังกรหยก 1983" จะเขียนบทบางปมบางส่วนมีการขยายออกไปบ้างเล็กน้อย แต่ด้วยความน่ารักน่าชังของคู่พระ-นาง (หวงเย่อหัวกับองเหม่ยหลิง) ที่เคมีเข้ากันมาก ก็ทำให้ลืมๆ ส่วนนี้ไปได้ แต่พอมาดูเวอร์ชัน "มังกรหยก 1994" ซึ่งผู้ชมรู้เนื้อหาหมดแล้ว ทำให้ความสนุกลดลงไปเกือบครึ่ง ถึงแม้ข้อดีของ มังกรหยก 1994 คือ มีการดำเนินเรื่องได้รวดเร็ว กระชับฉับไว แต่ดันขาดความสนุก
2."วิจารณ์ด้านนักแสดง"